b'\n_START_ARTICLE_\nIttoqqortoormiit\n_START_SECTION_\nHistoria\n_START_PARAGRAPH_\nIttoqqortoormiit tarkoittaa "paikkaa, jossa on suuria taloja". Ittoqqortoormiit on tanskaksi Scoresbysund. Se on nimetty englantilaisen valaanpyyt\xc3\xa4j\xc3\xa4 William Scoresbyn mukaan. Scoresby kartoitti Ittoqqortoormiitin alueen ensimm\xc3\xa4isen\xc3\xa4 vuonna 1822. Ittoqqortoormiitin kaupunki perustettiin vuonna 1925 tanskalaisen naparetkeilij\xc3\xa4 Ejnar Mikkelsenin aloitteesta. Ittoqqortoormiit oli vuoden 2008 loppuun saakka itsen\xc3\xa4inen kuntansa, jolloin se liittyi osaksi uutta Sermersooqin kuntaa.'